Isä, kiitämme Sinua Jeesuksesta.
Kiitos siitä, kuka olet ja mitä olet tehnyt.
Auta minua, pientä miestä Iranista, ravitsemaan kansaasi.
Olemme rukoilleet ja puhaltaneet shofareihimme. Olemme uupuneita.
Olemme pitäneet melua. Emme ole edes ehtineet mennä kotiin pihville.
Jeesuksen kalliissa nimessä rukoilen, että vaikka on myöhä -
ja saatamme olla fyysisesti väsyneitä, puhu meille, -
sillä se on tärkeää kansojen tulevaisuuden kannalta.
Jeesuksen ihanassa nimessä. Sinun on kunnia. Aamen.
Noin yhdeksän vuotta sitten Jumala avasi silmäni näkemään uuden liiton.
Olen toiminut saarnaajana 30 vuotta. Hylkäsin kaikki vanhat saarnani.
Käskin polttaa kaikki saarnani. Haluan julistaa koko totuutta, en puolitotuutta.
Ymmärsin Jeesuksen kuoleman ja ylösnousemuksen.
Se mullisti elämäni ja opetuksiamme kuuntelevien elämän.
Rohkaisen tilaamaan kirjani kotisivuiltamme.
En tuonut kirjoja tänne, koska en halua rahdata tavaraa mukanani.
Minulla on jo paljon kilometrejä takana.
Hyvä kun jaksan kantaa itseäni, saati sitten kirjoja.
Kirjan voi tilata Amazon-verkko- kaupasta. Sitä myydään digikirjana.
Sitä voi tilata kotisivuiltamme osoitteesta www.rezasafa.com
Olen laatinut aiheesta opetuksia ja kirjoja: -
Redemption, the Unknown Inheritance -
ja Blessing in the Light of our Redemption.
Uuden opetukseni nimi on Sonship, the Glory of Sonship.
Neljäs opetus on Understanding two Covenants. Olen laatinut sitä pitkään.
Joku sanoi minulle kerran: "Jumalan ilmestys avautumassa.
Vasta 1950-luvulla alettiin ymmärtää parantamista.
Kaikki julistivat innoissaan: 'Hänen haavainsa kautta olemme paratut!'
Siihen aikaan kukaan ei rukoillut suurten väkijoukkojen puolesta.
Kaikki uskoivat vain parantamiseen kätten päällepanemisen kautta."
Hän sanoi: "Kokouksessani oli kymmeniätuhansia ihmisiä.
En voinut rukoilla yksilöllisesti jokaisen puolesta.
Rukoilin lavalla, ja Ihmisiä alkoi parantua."
Parantamista alettiin ymmärtää vasta 1950-luvulla. Nyt se on yleistynyt.
Vasta vuoden 1900 tienoilla alettiin ymmärtää kielilläpuhumista -
ja Pyhän Hengen kastetta.
Uskon, että nyt on avautumassa ilmestys siitä, kuka Jeesus on -
ja mitä Hän on tehnyt kuolemassa, hautaamisessa ja ylösnousemuksessa
Se avaa silmämme sille, kuka Hän on. Kaikki luulevat tuntevansa Jumalan.
Ilmestys Hänen teoistaan avaa silmämme näkemään, kuka Hän on.
Tämä on henkilökohtainen mielipiteeni, -
mutta minusta seurakunta ei ymmärrä -
Jeesuksen kuolemaa, hautaamista ja ylösnousemusta.
Sen vuoksi seurakunta ei ymmärrä uutta liittoa, -
jonka Jeesus toi kuolemallaan, hau- taamisellaan ja ylösnousemuksellaan.
Minulle on mysteeri, että niin monet eivät ymmärrä Raamatun liittoja.
He sekoittavat Mooseksen liiton ja Jumalan liiton Aabrahamin kanssa -
sekä Mooseksen liiton ja uuden liiton.
Tahdon perehtyä yhteen minulle tärkeään asiaan.
Jotta sen voi ymmärtää, -
täytyy tarkastella Jeesuksen kuolemaa.
Se on niin tärkeää, että Jeesus teki sakramentin.
Hän sanoi, että niin usein kun teette tämän, tehkää se minun muistokseni.
"Te julistatte Herran kuolemaa, siihen asti kuin hän tulee."
Siinä on jotakin elintärkeää seurakunnan elämälle -
Jeesuksen kuolemasta.
Ellemme tarkkaa sitä ja etsi lisää ymmärrystä, -
uskostamme puuttuu jotakin.
Tämä rakennus on luja, -
koska pylväät kantavat rakennuksen painon.
Jos yhden pylvään poistaa, rakennus ei sorru, mutta siitä tulee hutera.
Insinöörit päättivät laittaa pylväät tänne, -
vaikka ne eivät näytä iloiselta väki- joukon keskellä. Niillä on tehtävä.
Usko on samanlainen. Sekin lepää pylväiden varassa.
Jeesuksen kuolema, hautaaminen ja ylösnousemus ovat pääpylväitä.
Seurakunta on mestari sijaiskärsimyksessä: -
kun Jeesus kuoli ristillä, Hän otti paikkani.
Sanon näin: "Sijaiskärsimys ei ole mahdollinen ilman samastumista."
Ei ole luvallista korvata arvokkaalla -
jotakin vähempi- tai alempiarvoista.
Jos ravintolassa ei pidä annoksen jostakin osasta, -
sanot: "Voinko ottaa tämän tilalla tätä?"
Tarjoilija suostuu, jos se on halvempaa kuin alkuperäinen.
Ei voi korvata arvokkaammalla.
Korvaaminen ei onnistu, ellei sitten maksa siitä lisää.
Avataan Hepr. 2:14: "Koska siis lapsilla on veri ja liha, -
tuli hänkin niistä yhtäläisellä tavalla osalliseksi, -
että hän kuoleman kautta kukistaisi sen, jolla oli kuolema vallassaan"...
Huomaa mennyt aikamuoto.
..."se on: perkeleen"... Saatanalla ei siis enää ole kuoleman valtaa.
Sitä ei tarvitse enää pelätä. Voin käskeä sitä.
Sinä uskovana voit käskeä saatanaa.
Jeesus antoi opetuslapsille väliaikaisesti vallan, -
koska Hän ei ollut vielä kuollut. Hän ei voinut antaa pysyvää valtaa, -
koska Jeesus ei ollut vielä voittanut saatanaa puolestamme.
Luuk. 10:ssä Hän sanoo: "olen antanut teille vallan"...
"eikä mikään ole teitä vahingoittava."
Joku sanoo: "Paholainen hyökkäsi kimppuuni." En usko sitä.
Paholainen hyökkää vain, sanot sen suullasi ja sallit sen.
Saatana ei voi koskea. 1. Joh. 5:18:ssa sanotaan: -
"Me tiedämme, ettei yksikään Jumalasta syntynyt tee syntiä; vaan -
Jumalasta syntynyt pitää itsestänsä vaarin, eikä häneen ryhdy se paha."
Kun astun puhujalavalle kokoussarjan aikana, -
ihmisiä alkaa pyöriä maassa ja huutaa, ilman että sanon mitään.
Istuin lepäämässä Getsemanessa ruotsalaispastorin kanssa.
Puistoon käveli mies. Hän huusi: "Poistu heti maasta!
Lähde pois keskuudestamme!"
Katselin pastoria ja nauroin.
Paholainen tietää, kuka olet. Se sanoo: "Paavalin tunnemme.
Jeesuksen tunnemme. Kuka sinä olet?"
He tietävät, kuka olet, koska olet Kristuksen yhteydessä.
Hän tuli kaltaisekseni, jotta Hän pystyy tulemaan tilalleni.
Hepr. 2:17: -
"Sentähden piti hänen kaikessa tuleman veljiensä kaltaiseksi, -
että hänestä tulisi laupias ja uskollinen ylimmäinen pappi -
tehtävissään Jumalan edessä, sovittaakseen kansan synnit."
Hänen piti jättää kirkkaus, Fil. 2. Muuten Hän ei voisi olla ylipappini.
Hänen piti olla joku ihmisten joukosta.
Häntä kiusattiin kaikessa, mutta Hän ei syntiä tehnyt. Se on eromme.
Hän tuli kaltaiseksemme, jotta Hän voi edustaa meitä Isän oikealla kädellä.
Tiesitkö, ettei Isä-Jumala ole ottanut Jeesusta vielä takaisin?
Tiesitkö, että Jeesus Isän oikealla puolella rukoilee yhä puolestamme?
Hän on yhä ihminen. Hänen täytyy olla, jotta Hän voi olla ylipappi.
Hän on ihminen Isän oikealla kädellä. Hän rukoilee seurakunnan puolesta.
Niin sanotaan Heprealaiskirjeessä.
Jotta Jeesus voi olla sijaiseni, Jumalan piti tehdä Hänelle jotakin.
Hänet piti tehdä samanarvoiseksi kanssamme.
Se on vaikein koskaan tietämämme asia Isän sydämellä.
Meillä on siitä ilmestystietoa. Mitä se merkitsee?
Jotta Jeesus voi korvata ihmisen täydellisesti, -
Hänen piti tulla yhdeksi ihmisen kanssa kaikessa, -
mukaan lukien ihmisluonnossa.
Jeesuksen piti tulla synniksi, jotta Hän voi toimia sijaiskärsijänä.
Jeesuksen piti tulla synniksi.
Kunpa seurakunta tajuaisi tämän.
Hänen piti liittyä yhteen kaikissa asioissa veljiensä kanssa, -
jotta Hänestä tuli täydellinen sijais- kärsijä. Hänen arvonsa piti muuttua.
Siksi Hän ei voinut tulla kirkkaudessaan.
Silloin kukaan ei olisi voinut lähestyä Häntä, saati ristiinnaulita Häntä.
Johannes tapasi nojata Jeesuksen rintaa vasten.
Kun Johannes näki Hänet kirkkaudessa näyssään, -
hän lankesi maahan kuin kuollut.
Siksi Jeesuksen piti luopua Pojan aseman etuuksista.
Kaikki, mitä Jeesus teki maan päällä tässä maassa 3,5 vuoden ajan -
perustui liittoon Isän kanssa, ei Hänen jumalalliseen luontoonsa.
Siitä ei juurikaan kuule saarnoja.
Muuten emme pystyisi tekemään sitä, mistä Jeesus puhui.
Joh. 14:12: "joka uskoo minuun, myös hän on tekevä niitä tekoja, -
joita minä teen". Voimme tehdä samoja asioita kuin Hän, -
jos olemme Isän kanssa täydellisesti yhtä niin kuin Hän oli.
Siitä johtui jumalallinen kamppailu Getsemanessa.
Matt. 26:36: -
"Sitten Jeesus tuli heidän kanssaan Getsemane nimiselle maatilalle; -
ja hän sanoi opetuslapsillensa: -
'Istukaa tässä, sillä aikaa kuin minä menen ja rukoilen tuolla'.
Ja hän otti mukaansa Pietarin ja ne kaksi Sebedeuksen poikaa; -
ja hän alkoi murehtia ja tulla tuskaan. Silloin hän sanoi heille: -
'Minun sieluni on syvästi murheellinen, kuolemaan asti; -
olkaa tässä ja valvokaa minun kanssani'.
Jos Jeesus olisi pelännyt fyysistä kuolemaa, Hän olisi ollut pelkuri.
Ristillä riippui muitakin. Roomalaiset olivat oppineet tavan persialaisilta.
Miksi Hän oli niin tuskissaan, että Hän hikoili verta?
Se on suurimman mahdollisen stressin merkki.
"Ja hän meni vähän edemmäksi, lankesi kasvoilleen ja rukoili sanoen: -
'Isäni, jos mahdollista on, niin menköön minulta pois tämä malja; -
ei kuitenkaan niinkuin minä tahdon, vaan niinkuin sinä'.
Ja hän tuli opetuslasten tykö ja tapasi heidät nukkumasta ja sanoi Pietarille:
'Niin ette siis jaksaneet yhtä hetkeä valvoa minun kanssani!
Valvokaa ja rukoilkaa, ettette joutuisi kiusaukseen; -
henki tosin on altis, mutta liha on heikko.'
Taas hän meni pois toisen kerran ja rukoili sanoen: -
'Isäni, jos tämä malja ei voi mennä minun ohitseni, minun sitä juomattani,
niin tapahtukoon sinun tahtosi'."
Mitä maljaa Jeesus tarkoitti? Eroa Isästä.
Sitä vasten ymmärrämme 2. Kor. 5:21:n: -
"Sen, joka ei synnistä tiennyt, -
hän meidän tähtemme teki synniksi". Jumala teki Hänet.
Synnissä on kaksi osaa, luonto ja luonnon mukainen teko.
Jeesus kantoi kaikki syntini. Lisäksi Hän tuli yhdeksi luontoni kanssa, -
sen, mitä minä olin ennen.
"Sen, joka ei synnistä tiennyt, hän meidän tähtemme teki synniksi".
Tässä sanotaan synniksi, yksikössä.
Mikä on syntiluonto? Aadamin luonto, jonka olemme perineet.
Paavali sanoo Ef. 5:8:ssa: -
"Ennen te olitte pimeys".
Hän ei sanonut, että olimme pimeydessä vaan että olimme pimeys.
2. Kor. 6:14: "Älkää antautuko kantamaan vierasta iestä -
yhdessä uskottomien kanssa".
Mooseksen lain mukaan härkä ja aasi eivät saaneet kyntää yhdessä.
Niillä oli eri vauhti ja luonto. Ne olisivat epätasainen pari.
Toinen kulkisi nopeammin. Ne rikkoisivat ikeen.
Se päättyisi jommankumman tai molemman eläimen kuolemaan.
"Älä kynnä yhtaikaa härällä ja aasilla." Paavali viittaa siihen: -
"Älkää antautuko kantamaan vierasta iestä yhdessä uskottomien kanssa."
Liitossa tai kumppanuudessa se, joka ei ole uskossa, valehtelee.
Hän käy diskossa. Sinä haluat käydä kirkossa ja rukoilla.
Hän kiroilee ja kohtelee huonosti.
Paavali jatkaa: "mitä yhteyttä on valkeudella ja pimeydellä?"
Hän kutsuu sinua valkeudeksi ja uskosta osatonta pimeydeksi.
Hän kysyy: "Ja miten sopivat yhteen Kristus ja Beliar?"
Hän kutsuu uskosta osatonta Beliariksi, saatanaksi.
Oikeuden silmissä meidät liitetään -
Aadamin ja Aadamin synnin kaltaisuuteen. Hän tuli synniksi.
Hän otti ylleen luontoni. Room. 5:8:ssa puhutaan siitä, -
että olimme Jumalan vihollisia.
2. Kor.:n mukaan olimme laittomuus.
Hän otti kantaakseen kirouksen, joka oli yllämme.
Gal. 3:13:n mukaan Jumala kirosi Hänet edestämme.
Jumala kirosi Hänet ristillä. Siksi Jeesus ei olisi halunnut juoda maljaa.
Ps. 88:ssa puhutaan Jumalan vihasta Jeesuksen yllä, -
kun Hänen sielunsa ja henkensä menivät tuonelaan.
Jeesus maksoi hinnan, jota meistä kukaan ei voi ikinä käsittää.
Näimme vain sen fyysisen puolen.
Mitä Hänen hengelleen ja sielulleen tapahtui?
Hän oli Jumalan kiroama.
Raamatussa Jumalan vihaa verrataan aaltoihin, jotka vyöryvät.
Isä ja Poika olivat erottamattomat.
Nyt Hän huutaa ristillä: "Jumalani, Jumalani, miksi minut hylkäsit?"
Ennen sitä Jeesus sanoi, ettei Isä ikinä jätä Häntä, -
mutta Isä jätti, koska Jeesus otti paikkani.
Hänestä tuli yhtä kanssamme.
Jumalan piti laittaa Hänet paikalleni.
Taivaan ruhtinas, jota varten kaikki on luotu, riippuu puuristillä yksin.
Käsityksemme yksinäisyydestä kalpenee sen rinnalla.
Jesaja sanoi 700 vuotta aiemmin: -
"Hän oli ylenkatsottu, ihmisten hylkäämä," -
kipujen mies ja sairauden tuttava, jota näkemästä kaikki kasvonsa peittivät, -
halveksittu, jota emme minäkään pitäneet."
Hän oli sekä Jumalan että ihmisten hylkäämä.
Osoita minulle ihminen, joka on sekä Jumalan että ihmisen hylkäämä.
Sellaista ei ole. Jeesus oli ainoa.
Juutalaiset hylkäsivät Hänet.
Pakanat hylkäsivät Hänet. Opetus- lapset ja perhe jättivät Hänet yksin.
Hän oli surujen mies (engl.)
Mahtava Nasaretilainen oli tullut Jumalan ja ihmisen kiroamaksi.
Jonkun on syytä huutaa siellä Jerusalemin ulkopuolella: -
"Miksi Hän roikkuu ristillä?
Mitä Hän on tehnyt ansaitakseen tällaisen kohtelun?"
Vastaus on Hepr. 2:17:ssä: kaltaiseksi tuleminen.
Hepr. 2:17: "Sentähden piti hänen kaikessa tuleman veljiensä kaltaiseksi,
että hänestä tulisi laupias ja uskollinen ylimmäinen pappi -
tehtävissään Jumalan edessä, sovittaakseen kansan synnit."
Hänen edessään oli kuitenkin ilo. Siksi Hän kesti ristin, Hepr. 12:2.
Tuo ilo oli lunastuksemme ja vanhurskauttamisemme.
Hinta oli kovempi.
Hän katsoi edeltä käsin päivää, jolloin te Kiinasta, Bhutanista, -
Pakistanista, Intiasta, Amerikasta ja Euroopasta tulette saman katon alle -
ja huudatte Hänen pyhää nimeään -
ja julistatte Hänen kunniaansa maan päällä. Halleluja!
Hän näki vanhurskautenne.
Room. 5:15: "Mutta armolahjan laita ei ole sama kuin lankeemuksen; -
sillä joskin yhden lankeemuksesta monet ovat kuolleet, -
niin paljoa enemmän on Jumalan armo ja lahja yhden ihmisen, -
Jeesuksen Kristuksen, armon kautta ylenpalttisesti tullut monien osaksi."
Eikä lahjan laita ole, niinkuin on sen, mikä tuli yhden synnintekijän kautta; -
sillä tuomio tuli yhdestä ihmisestä kadotukseksi, -
mutta armolahja tulee monesta rikkomuksesta vanhurskauttamiseksi.
Ja jos yhden ihmisen lankeemuksen tähden -
kuolema on hallinnut yhden kautta, niin paljoa enemmän ne, -
jotka saavat armon ja vanhurskauden lahjan runsauden, -
tulevat elämässä hallitsemaan yhden, Jeesuksen Kristuksen, kautta."
Hän näki sinut hallitsevana kuninkaana ja isäntänä, -
joka hallitsee yli pimeyden voimien.
Mikään valta, oli se sitten islam, buddhalaisuus tai hindulaisuus, -
ei voi voittaa sinua, koska suurempi on se, joka on sinussa.
Halleluja!
Heitä minut sadan tai tuhannen vihaisen muslimin keskelle, -
niin minussa kytkeytyy uusi vaihde. Oloni on kuin jättiläisellä.
Halleluja!
Ei tarvitse puhaltaa silloin shofariin eikä huutaa kovaan ääneen.
Riittää, että sanoo: "Pysy paikallanne; näet, minkä pelastuksen Herra antaa."
Anna sitten Jeesuksen hallita kauttasi.
"Niinpä siis, samoin kuin yhden ihmisen lankeemus -
on koitunut kaikille ihmisille kadotukseksi, -
niin myös yhden ihmisen vanhurskauden teko -
koituu kaikille ihmisille elämän vanhurskauttamiseksi; -
sillä niinkuin yhden ihmisen tottelemattomuuden kautta -
monet ovat joutuneet syntisiksi, -
niin myös yhden kuuliaisuuden kautta monet tulevat vanhurskaiksi."
Aadamin lankeemusta ei voi verrata Jeesuksen kuuliaisuuden seurauksiin.
Toinen aiheutti syntiinlankeemuksen, toinen ihmisen nousemisen.
Sinä nouset!
En välitä, miltä näytät. Sinä nouset.
Saatat olla Bhutanissa tai Pakistanissa.
Saatat olla Malesiassa. Ympärilläsi on voimia.
Jokin sisälläsi, Jumalan vanhurskaus Jeesuksessa Kristuksessa, -
antaa kyvyn nousta ja kulkea kuin isäntä.
Halleluja! Se ei ole meidän työtämme vaan Hänen.
Toinen ihminen, toinen Aadam -
teki sinut Hänen vanhurskaudekseen.
1. Kor. 1:30: "Mutta hänestä on teidän olemisenne -
Kristuksessa Jeesuksessa, joka on tullut meille viisaudeksi Jumalalta -
ja vanhurskaudeksi ja pyhitykseksi ja lunastukseksi".
Hän on vanhurskauteni.
Voin toistaa kaiken, mitä Hän tekee.
Tiedättekö, miten rukoilen sairaiden puolesta?
En laske käsiä heidän ylleen ja rukoile sattumanvaraisesti.
Jeesus antoi Joh. 5:19:ssä avaimen Jumalan voimaan: -
"Poika ei voi itsestänsä mitään tehdä".
Hän pystyi siihen ennen kuin Hän tuli ihmiseksi.
Kun Hän tuli ihmiseksi, Hän otti paikkasi. Hän antoi meille esimerkin.
"Poika ei voi itsestänsä mitään tehdä, -
vaan ainoastaan sen, minkä hän näkee Isän tekevän; -
sillä mitä Isä tekee, sitä myös Poika samoin tekee."
Olin pitämässä Ohiossa parantumiskokousta.
Erään naisen lonkasta törrötti isoja ruuveja.
Hän oli murtanut molemmat lantioluunsa kolarissa.
Ruuvit olivat näin pitkät.
Hän kulki kävelytelineen varassa.
Kun rukoilin, Jumalan voima iskeytyi. Hän alkoi hypellä. Estelin häntä: -
"Älä nyt riko itseäsi."
Hän sanoi: "Jotakin tapahtuu!" Hän alkoi hypellä.
Hän hyppi ylös ja alas.
Lääkäri oli sanonut, ettei hän voisi enää saada lapsia.
Luut eivät olleet tarpeeksi vahvat.
Kuulin, että nainen oli saanut sen jälkeen kaksi lasta.
Lantion kaikki luut olivat liittyneet täydellisesti yhteen.
Lääkärit eivät ymmärtäneet sitä. Se oli ylösnousemusvoima, -
vanhurskauden voima.
Eräs mies sanoi kokouksen jälkeen: -
"Näin Jeesuksen lavalla, ennen kuin nousit lavalle.
Jeesus oli alkanut laulaa kuoron kanssa ylistystä Isälle.
Ennen kuin nousit lavalle, Hän otti vesilasin ja joi siitä.
Teit juuri niin kuin Hän teki. Hän riisui takin. Sinä riisuit takin.
Kun aloit saarnata, Hän meni sinuun. En enää nähnyt Häntä."
Tiedän tarkalleen, mistä mies puhui. Kun olen parantumiskokouksessa, -
rukoilen Hengessä tuntien ajan: "Isä, näytä minulle.
Poika ei voi itsestänsä mitään tehdä."
Me helluntailaiset laitamme kädet päälle ja soperramme: -
"Herra, paranna. Voi, Jumala."
Yritämme toimia omassa voimassa. Se ei ole mahdollista.
Sinulla on oltava Pyhää Henkeä.
Silloin tiedät, mitä tehdä, milloin ja miten.
Se on Kristuksen vanhurskaus sisälläsi.
"Siis, jos joku on Kristuksessa, niin hän on uusi luomus;
se, mikä on vanhaa, on kadonnut, katso, uusi on sijaan tullut."
Älä siis sano: "Paholainen teki minulle näin."
Minua kiinnostaa, mitä sinä teit paholaiselle.
Minulta kysytään typerästi: "Eikö henkesi ole uhattuna?"
Sanon: "Ei kuulu sinulle."
"Miksi olet kiinnostunut henkeeni kohdistuvista uhkauksista?"
Kysy mieluummin: "Millainen uhka olet Iranin hallinnolle?
Olen heille sellainen uhka, että he ovat perustaneet Facebook-profiilin, -
jossa on minun kuvani ja jossa vääristellään opetuksiani.
He pelkäävät sanojani niin, -
He näyttivät kahden tunnin elokuvan kansallisella TV-kanavalla -
minua vastaan.
He leikkelivät ohjelmiani ja muokkasivat niitä uusiksi.
He sepittivät omia tarinoitaan.
Kerran kerroin, että Ruotsissa ihmiset riisuvat kesällä alasti.
Minua vastapäätä asui nainen, joka kekkuloi aina alasti.
Kun tulin portaita alas parkkipaikalta, alaston nainen istui edessäni.
Jos olisin ollut ilkeä ja likainen, olisin tuijottanut häntä.
He leikkasivat jutun niin, että muka tuijotin alastonta naista joka kerta.
He pelkäsivät minua niin, -
että he poistivat TV-kanavamme logot -
ja muuttivat ruudussa näkyvän puhelinnumeron, -
että ihmiset, joille he syöttävät palturia, eivät ota yhteyttä ja pelastu.
Niin paljon he pelkäävät minua.
Kuka minä sitten olen? Jumala elää sisälläni.
Raamatussa sanotaan: "Jos Jumala on kanssamme..."
Isäni oli vielä lyhyempi kuin minä. Voitteko kuvitella?
Hänellä oli kauppa basaarissa. Hän oli arvovaltainen mies.
Kun hän käveli, kaikki väistivät.
Kun isäni suuttui, kenelläkään ei ollut kivaa.
Aina kun kävelimme torilla käsikkäin, tiesin olevani turvassa, -
koska isäni oli suurin kaikista.
Pidän kädelläni kiinni Hänestä, -
jonka edessä pahat henget kumarsivat ja huusivat tuskissaan.
Kun vaellan Jeesuksen kanssa ja Jumala on kanssani...
"Mitä sanoit?"
Herra sanoo jotakin: "Jos Jumala on kanssani, -
kuka voi olla minua..." - Vastaan.
"No mutta kun tuolla on muslimeja..." Mitä sitten?
"He heittävät sinut tyrmään?" Mitä sitten? Evankelioin sitten vankilassa.
Vien Jumalan voiman sinne.
Jos minulle annetaan sitruuna, valmistan siitä sitruunamehua.
Tiedän, että nukutte. Haluatte mennä katsomaan kiviä.
Tiedän, että on myöhä.
Tahdon sanoa, että Hän on tehnyt sinut Hänen vanhurskaudekseen.
Jeesus sanoi: "Minä olen viinipuu, ja te olette..." - Oksat!
Näettekö eroa viinipuun ja oksien välillä? Ei!
Ne ovat liittyneet niin yhteen, ettei hedelmä tule varresta vaan oksista.
Olet liittynyt niin tiiviisti Jumalaan, että kun Hän tahtoo ilmestyä, -
Hän ei näyttäydy Jeesuksen kautta vaan sinun kauttasi.
Pidin kokoussarjaa Intiassa Biharin osavaltiossa.
Jeesus kulki seinien läpi hindunaisen luo ja käski tulla kuuntelemaan minua.
Halleluja!
Kerran Herra herätti muslimimiehen kolmelta aamuyöllä Iranissa.
Ensin Hän sytytti talon kaikki valot.
Ensin mies luuli, että hänen veljensä tuli herättelemään häntä.
Hän yritti hätistellä tätä pois. Jeesus käski hänet TV:n ääreen.
Mies nousi ylös. Televisio oli päällä, ja minä saarnasin siellä.
Hän kuunteli saarnani ja pelastui.
Hän soitti veljelleen ja kiitti häntä siitä, että tämä oli herättänyt hänet.
Veli kysyi: "Niin mitä?"
Mies selitti, että veli oli ravistellut häntä ylös moneen otteeseen.
Veli sanoi: "En minä ollut luonasi." Se oli Jeesus. Hän ei saarnannut, -
koska Hän on uskonut meille Sanan ja sovituksen viran Raamatun mukaan.
Isä, kiitämme Sinua tänä iltana -
Jeesuksen kalliissa nimessä kaikista veljistäni ja sisaristani.
Nosta kätesi ja kiitä Herraa. Kiitos, Herra.
Kiitos, Herra. Kiitos siitä, mitä olet tehnyt.
Isä, kiitos siitä, mitä olet tehnyt.
Nouse seisomaan ja kiitä Jumalaa omalla kielelläsi.
Isä, kiitämme ja ylistämme siitä, mitä olet tehnyt.
Annamme Sinulle kaiken kunnian Herran Jeesuksen nimessä.
Kiitos, Jeesus, suunnitelmastasi.
Isä, kiitos siitä, että olet uskollinen Jumala.
Olet uskollinen aina ja iäti. Et ikinä jätä etkä hylkää meitä.
Isä, kiitos suunnitelmastasi Irania varten. Jeesuksen nimessä -
Teemme tyhjiksi vihollisen Irania vastaan laatimat juonet.
Isä, pyydämme. Nouse, ja viholliset hajaantuvat.
Siunaa palvelijaasi.
Kutsumme esiin miljoonia ja miljoonia sieluja Iranista -
Jumalan valtakuntaan.
Kosketa Iranin kansaa tälläkin hetkellä.
Isä, käännä ympäri suhde Israelin kanssa. Käännä tilanne ympäri.
Isä, rakennat valtatien Jerusalemista Teheraniin.
Herra, teet tien sinne, missä ei näytä olevan tietä.
Silmä ei ole nähnyt, korva ei ole kuullut. Ei ole mieliin noussut se, -
minkä olet valmistanut. Herra, olemme valmiit -
uusille asioille, joita maailma ei ole nähnyt.
Oletko valmis näkemään asioita, joita maailma ei ole ikinä kokenut?
Raamatun mukaan silmä ei ole nähnyt, korva ei ole kuullut, -
eikä ole mieliin noussut, mitä Jumala on valmistanut.
Uskon, että Jumala on valmistanut mahtavia asioita, -
joita emme ole koskaan nähnyt ja joita maailma ei ole nähnyt, -
jos uskomme Jumalaamme. Halleluja!
Isä, tahdon kiittää siitä, että saan jakaa Sanaasi lapsillesi.
On ihanaa olla pyhässä paikassa, -
suuren kuninkaan kaupungissa, Jerusalemissa.
Kiitos, Jeshua. Ystävät, -
rukoilin Herraa, että Hän antaisi Sanan teille.
Me kaikki tulemme eri kansakunnista.
Meillä kaikilla on erilaiset kutsut.
Herra laski sydämeeni yhteys-sanan.
Jaan muutaman sanan 1. Kor. kirjeestä.
1. Kor. 12:12:sta eteenpäin: -
"Sillä niinkuin ruumis on yksi ja siinä on monta jäsentä, -
mutta kaikki ruumiin jäsenet, vaikka niitä on monta, ovat yksi ruumis, -
niin on Kristuskin; -
sillä me olemme kaikki yhdessä Hengessä kastetut yhdeksi ruumiiksi, -
olimmepa juutalaisia tai kreikkalaisia, orjia tai vapaita, -
ja kaikki olemme saaneet juoda samaa Henkeä.
Sillä eihän ruumiskaan ole yksi jäsen, vaan niitä on siinä monta."
Siis: "Sillä eihän ruumiskaan ole yksi jäsen, vaan niitä on siinä monta.
Jos jalka sanoisi: 'Koska en ole käsi, en kuulu ruumiiseen', -
niin ei se silti olisi ruumiiseen kuulumaton.
Ja jos korva sanoisi: 'Koska en ole silmä, en kuulu ruumiiseen', -
niin ei se silti olisi ruumiiseen kuulumaton.
Jos koko ruumis olisi silmänä, missä sitten olisi kuulo?
Jos taas kokonaan kuulona, missä silloin haisti?
Mutta nyt Jumala on asettanut jäsenet, -
itsekunkin niistä, ruumiiseen, -
niinkuin hän on tahtonut."
1. Kor. 12:26: "Ja jos yksi jäsen kärsii, -
niin kaikki jäsenet kärsivät sen kanssa; -
tai jos jollekulle jäsenelle annetaan kunnia, -
niin kaikki jäsenet iloitsevat sen kanssa.
Mutta te olette Kristuksen ruumis ja kukin osaltanne hänen jäseniänsä."
Olette kuulleet todistuksen veljiltämme ja sisariltamme Nagalandista -
ja muualta Intiasta -
sekä Nepalista ja Bhutanista.
Kuulimme todistuksen myös Iranista ja Pakistanista.
Kuulimme myös Afganistanista.
Kun kuuntelette todistuksia, miltä ne teistä tuntuvat?
Tunnetko yhteenkuuluvuutta?
Kun palvomme, nautitko?
Nautitko palvonnasta ja ylistyksestä tänään?
Kun kuulet sisaren tai veljen kivusta, miltä se tuntuu? Tunnetko kivun?
Jos olet liittyneenä Kristus-ruumiiseen, tunnet sen varmasti.
Joskus olin niin itsekäs, etten halunnut kuulla toisten kärsimyksestä -
enkä halunnut kertoa kivustani kenellekään.
Ajattelin, että kannan itse kipuni. Olin hyvin itsekäs.
Kun avasin sydämeni ystävilleni, he alkoivat rukoilla puolestani, -
kertoa todistuksia ja rohkaista minua. Se rakentaa minua.
Kun olette kuulleet veljiemme ja sisartemme todistuksia, -
olette varmasti saaneet rohkaisua.
Saatat ajatella omaa ongelmaasi ja pitää sitä ainoana, jolla on väliä.
Kun kuulee jonkun todistuksen, tietää, että Jumala tekee jotakin suurta.
Etkö koekin niin?
Aloin tutkia omaa kehoani.
Aina kun kaadun ja satutan jalkaani, -
esimerkiksi polveani, -
yhtäkkiä käsi menee polvelle.
Käsi ei käske suun ääntelehtiä, mutta suu sanoo: "Aijai!"
Eikö se menekin niin?
Kun kaadut, käsi menee polvelle -
ja suu sanoo: "Aijai!"
Lisäksi kyyneleet alkavat valua.
Koko ruumis on herkkä tuntemaan.
Samoin on Kristus-ruumiissa.
Meistä jokainen on ainutlaatuinen. Jumala on asettanut meidät.
Sinut on saatettu asettaa USA:han, Japaniin, Koreaan, -
Kiinaan, Pakistaniin tai jonnekin muualle, -
josta ihmiset eivät välttämättä edes tiedä.
Jumala tietää, miten paljon jaksat kantaa.
Paikkasi määräytyy sillä.
Kun näemme tämän, jos yksi osa kärsii, -
muut osat kärsivät sen kanssa. Jos yksi osa saa kunnian, kaikki iloitsevat.
Veljemme kertoi todistuksen Orissan osavaltiosta Intiasta.
Orissassa on ankaria vainoja.
Kerron oman elävän todistukseni.
Olin Orissassa 2―3 vuotta sitten.
Meillä oli hienoa aikaa uskovien kanssa.
Ikävä kyllä vainot alkoivat -
kristittyjen aiheuttamien virheiden takia.
Kerron lyhyesti.
Ihmiset pelkäsivät kokoontua.
He olivat tosi peloissaan, koska vihollinen oli vahva.
Vihollinen yritti estää heitä kokoontumasta.
Se piti heitä pelossa.
Jos he kokoontuivatkin, he pelkäsivät rukoilla yhdessä.
Heillä oli niin paljon pelkoa.
Viiden kuukauden kuluttua menin tapaamaan heitä.
Tapasin siellä uskovia. He kysyivät: "Pastori, mitä teet täällä?"
Sanoin: "Olen yrittänyt kauan saada teihin yhteyttä. Ette ikinä vastaa.
Tulin katsomaan, mitä teette.
Halusin tietää, moniko teistä on vielä elossa."
He veivät minut viidakkoon.
Menimme viidakkoon. Istuimme siellä auringonlaskuun asti.
Kun aurinko laski, aloimme ylistää Herraa yhdessä.
He sanoivat, etteivät he olleet viiteen kuukauteen ylistäneet sillä tavoin.
Meillä oli yksi tamburiini ja pienet rummut. Taputimme. Nautimme.
He pyysivät minua tulemaan pian uudelleen.
Sanoin: "Olen sopinut meneväni Taiwaniin. Käyn ensin siellä."
Niinpä kävin Taiwanissa.
Palasin Orissaan kahdeksan kuukauden kuluttua.
Valitettavasti, tai miten tahansa, -
vainoojakansan johtaja oli kuollut.
Meitä oli koolla noin 120 johtajaa. Ylistimme yhdessä.
Keskellä yötä Herra kehotti minua lähtemään siitä paikasta.
Niinpä lähdin. Minua hieman harmitti.
Kulkuneuvoa ei ollut. Satoi. Ajattelin: "Herra, mitä ihmettä aiot?"
Sinä samana aamuna, kun olin edellisyönä lähtenyt pois, -
johtaja ammuttiin.
Mitä sitten tapahtui?
Vihollinen tuli ja tuhosi koko kirkkorakennuksen.
He sanoivat: "Kristityt kokoontuivat tässä paikassa.
He päättivät yhdessä lähettää miehen tappamaan johtajamme."
Hän oli siis vihollisjohtaja.
He hyökkäsivät kimppuumme kahden päivän ajan. He levittivät kuviamme.
He julkistivat nimemme. He alkoivat polttaa renkaita.
He tekivät kaikenlaisia hölmöyksiä. Kiitos Jumalan, minun onnistui paeta.
Kahden päivän kuluttua eräs toinen ryhmä tuli esiin -
ja otti vastuun surmatyöstä: "Me teimme sen, eivät kristityt."
Niin saimme kokea huojennuksen.
Kun meitä vainottiin, ihmettelimme: "Emme ole tehneet mitään väärää.
Kokoonnumme vain rukoilemaan toinen toistemme puolesta.
Nyt meitä vainotaan. Herra, mitä on meneillään?"
Tällaisia kysymyksiä meillä oli.
Jumala toimi väkevästi.
Sen jälkeenkin Orissan uskovat ovat kohdanneet kärsimyksiä, -
mutta Jumala on nostanut heitä aina.
Mitä enemmän vainoja tulee, sitä enemmän uskovilla on yhteyttä.
Jumala on tehnyt suuria ja väkeviä asioita.
1. Kor. 12:27: "Mutta te olette Kristuksen ruumis -
ja kukin osaltanne hänen jäseniänsä.
Niinpä Jumala asetti seurakuntaan ensiksi muutamia apostoleiksi, -
toisia profeetoiksi, kolmansia opettajiksi, -
sitten hän antoi voimallisia tekoja, sitten armolahjoja parantaa tauteja, -
avustaa, hallita, puhua eri kielillä.
Eivät suinkaan kaikki ole apostoleja? Eivät kaikki profeettoja?
Eivät kaikki opettajia? Eiväthän kaikki tee voimallisia tekoja?
Eihän kaikilla ole parantamisen armo- lahjoja? Eiväthän kaikki puhu kielillä?
Eiväthän kaikki kykene niitä selittämään?
Pyrkikää osallisiksi parhaimmista armolahjoista."
Jumala on asettanut meistä jokaisen omalle paikallemme Kristus-ruumiissa.
Olimmepa missä tahansa, meidän täytyy auttaa toisiamme.
Tämä on se sukupolvi. Täällä on tänä iltana koolla Joosua-sukupolvi.
Tämä on sukupolvi, jossa meidän on kannateltava toinen toistamme.
Meidän täytyy ymmärtää toinen toistamme syvästi ja tukea toisiamme.
Tiedämme, että paholainen tekee kaikkensa tuhotakseen nuoret.
Me olemme kaikkivaltiaan Jumalan lapsia.
Niin kuin Jumala on säästänyt meidät, Hän myös valmistelee meitä.
Ymmärtäkäämme ja tukekaamme toinen toistamme syvästi, -
jotta Jumala voi toimia kauttamme ja muuttaa kansakuntiamme.
Tahdotko olla muutoksen tuoja? Jumala tahtoo auttaa teitä.
Veljemme Suleman on valmis voitelemaan teidät.
Jumalan Sanassa sanotaan: "Lahjaksi olette saaneet..."
"...lahjaksi antakaa."
Sitä, mitä olemme saaneet Herralta, -
tahdon jakaa eteenpäin, kuten pastori sanoi.
Meidän on pidettävä huolta toisistamme. Välitän sinusta.
Olette veljiäni ja sisariani Herrassa.
Kääntäkää kansakuntanne ympäri.
Olette Joosua-sukupolvi. Se sanoo Herralle "kyllä".
Se vie Jumalan suunnitelmat täytäntöön.
Se vastaa Herran raportille "kyllä". Se on Joosua-sukupolvi.
Se uskoo asioita, jotka tuntuvat mahdottomilta.
Oletko Joosua-sukupolvea? - Kyllä!
Jos olet Joosua-sukupolvea, sinulta ei elinaikanasi puutu mitään.
Taloudelliset varat seuraavat sinua. Saat autoja.
Saat huviloita. Punta seuraa sinua.
Japanin jeni seuraa sinua. Kiinan juan seuraa sinua.
Dollari seuraa sinua, olitpa missä tahansa.
Raamatussa käsketään etsiä ensin Jumalan valtakuntaa ja vanhurskautta.
Sanotaanko siellä, että teille annetaan sitten jotakin? Jotakin?
Kaikki, mitä Jumala on luonut, annetaan sinulle.
Teille annetaan voitto vihollisesta Teille annetaan parantuminen.
Mitä sitten jalallasi kosketat, -
Herra sanoo: "Annan sen sinulle."
Ei ole ketään Jumalamme vertaista.
Ei ole ketään Jumalamme vertaista tässä maailmankaikkeudessa.
En voi kertoa tarkasti, -
mutta olemme nähneet Pakistanin ja Afganistanin historiassa asioita, -
jotka eivät olleet mahdollisia. Aiemmin kerroin rakentamastamme kirkosta.
Kirkkoon ei ollut saatu rakennuslupaa 40 vuoteen.
Palvelimme tulvan uhreja jakamalla ruokaa.
Muutama vuosi sitten tulva jätti Pakistanissa -
10 miljoonaa ihmistä kodittomaksi. Jumala haastoi meitä auttamaan.
Emme olleet aiemmin tavanneet heitä. He kuuluivat eri tunnustuskuntaan.
He olivat silti Kristus-ruumista. Meillä oli siellä ruokajakelu.
Sain selville, että maapalsta kuului seurakunnalle.
En tuntenut sen taustaa, mutta Herra sanoi minulle: "Sinä rakennat kirkon."
He kuuluivat eri tunnustuskuntaan. En ollut ikinä tavannut heitä.
Sanoin: "Olen rahaton." Herra sanoi: "Minä sanon, että sinä rakennat sen."
Olemme Joosua-sukupolvi.
Meidän on tehtävä sitä, mitä Jumala käskee, -
ei sitä, mitä olosuhteet sanovat.
Et voi olla Joosua-sukupolvea, jos tuijotat olosuhteita.
Halleluja! Haluatko olla Joosua-sukupolvea?
Emme vaella näkemisessä vaan uskossa.
Nouskoon usko tänään Kuninkaamme pyhässä kaupungissa, -
jotta nousisitte kohti tarkoituksianne.
Olen köyhä poika Pakistanista. Sano: "köyhä poika".
Sanokaa: "köyhä poika".
Annan Jumalan valtakunnalle miljoonia dollareita.
Minulla on pankkitili taivaassa.
Taivaan pankit eivät voi ikinä kaatua, koska olemme Joosua-sukupolvi.
Halleluja!
Laulamme pari laulua.
Marc-veli neuvoo, miten toimimme.
Tarvitsemme myös kokousavustajia.
Tahdotko lukea raamatunpaikan?
Halleluja. Kirkko, josta kerroin, valmistui juuri.
Sen takana oli moskeija.
He käyvät mazareissa palvomassa hautoja.
He eivät antaneet kristittyjen rakentaa kirkkoa.
Pyhä Henki sanoi minulle: "Rakenna tänne kirkko."
Halleluja! 40 vuotta!
Sanoin: "Hyvä on." Rakensimme kauniin kirkon. Tulkaa katsomaan.
Kaunis rakennus, ilman rahaa.
Lisäksi rakennamme koulua. Aiemmin alueella ei ollut koulua.
Jumala on mahtava. Kun vihimme tilat käyttöön, -
koin, että meidän piti sulkea valtatie kirkon vierestä. Tarvitsimme tilaa.
Olen sulkenut valtatien Pakistanissa.
Olemme sulkeneet valtateitä ja järjestäneet kokouksia valtateillä.
Silmä ei ole nähnyt eikä korva kuullut, mitä Jumala on valmistanut.
Olemme sulkeneet valtateitä ja pitäneet siellä kristillisiä kokouksia.
Edes muslimit eivät ole tehneet niin Pakistanin historiassa.
Pastori sanoi: "Et ymmärrä tilannetta alueellamme. Tahdot sulkea valtatien.
Se on tosi vaarallista."
Sanoin: "Ette pystyneet rakentamaan 40 vuoteen. Autoimme teitä.
Voimme auttaa sulkemaan valtatienkin."
Jumala tekee ihmeellisiä asioita. Tulevina päivinä -
näemme miljoonien sielujen tulevan Jumalan valtakuntaan.
Jumala antaa miljoonia dollareita. Yritystäsi siunataan.
Aloitat yrityksiä ja liiketoimia, -
sillä Herran siunaus on ylläsi.
Olet Jumalan valtakunnan lapsi.
Pastori Marc.
Shalom, Joosua-sukupolvi!
Halleluja! Oletteko valmiit?
Luen raamatunkohdan perustaksi sille, mitä nyt seuraa.
Avataan 1. Sam. 16:13.
1. Sam. 16:13.
Teemme tänään jotakin hyvin tärkeää.
Pastori Sulemanilla on kädessään voitelusarvi.
Profeetat voitelivat sillä entisaikoina kuninkaita.
1. Sam. 16:13: -
"Niin Samuel otti öljysarven ja voiteli hänet hänen veljiensä keskellä."
Siihen aikaan Daavid ei ollut vielä kuningas.
"Ja Herran henki tuli Daavidiin, siitä päivästä ja yhä edelleen."
"Niin Samuel otti öljysarven ja voiteli hänet hänen veljiensä keskellä.
Ja Herran henki tuli Daavidiin, siitä päivästä ja yhä edelleen."
Tahdotko Herran hengen tulevan voimallisesti yllesi?
Kun Samuel voiteli Daavidin, -
se symboloi erästä tärkeää asiaa.
Se merkitsi kuninkuuden vaihtoa.
Saulin ja Saulin edustamien asioiden aikakausi oli ohi.
Daavidin kuninkuuden aikakausi alkoi puhjeta esiin.
Siitä on kyse Daavidin sydämessä.
Tänään voitelemme teitä ottamaan vastaan Daavidin sydämen -
ja kuninkaallisen voitelun, jotta voitte mennä Jumalan kutsua kohti.
Pyydän järjestäytymään kahteen riviin.
Rivien väleissä on kokousavustajia.
Pastori Suleman liikkuu nopeasti. Avustajat, liikkukaa nopeasti.
Kun ensimmäinen rivi on valmis, avustajat, siirtykää toisen rivin taakse
Voitte nyt tulla tänne. Avustajat, tulkaa eteen. Yksi rivi tähän.
Jättäkää tarpeeksi tilaa kaatuville.
Suomennos: Marianne Tenetz